Joventut i Infància reinventa i adapta el Festival Factory Fest a les circumstàncies sanitàries actuals
21 d’octubre 2020

![](/media/cfqfjsnv/62-factory1_c.jpg)  
  

El Festival Factory Fest, organitzat per la Regidoria de Joventut i Infància i amb la col·laboració de l'Associació Músicocultural Klavija i l’Institut Valencià de Cultura, ha decidit reinventar-se i adaptar-se a les circumstàncies sanitàries actuals.

Per este motiu, tal com ha explicat el regidor de Joventut, Guillermo Sampedro, «**ara se celebrarà en manera _Lite_, és a dir, en un altre format més lleuger fent-lo més senzill però allargant-lo en el temps**». Per tant, els grups i músics joves de la localitat que componien el cartell inicial del festival, que anava a realitzar-se al setembre i va ser cancel·lat, actuaran de manera separada en diferents dates i llocs del municipi. Per a això, la regidoria ha triat tres espais i anirà realitzant concerts entre els mesos d'octubre de 2020 i abril de 2021. Amb això, es donarà cabuda als setze artistes o grups inicials, a més d'altres bandes que s'havien quedat en reserva i, ara, entraran en este nou Factory Fest Lite. Estos espais seran el Mercat de Sagunt, els Jardins del Casino de la Gerència i el Casal Jove del Port de Sagunt, amb concerts a celebrar un cada setmana en dissabte o diumenge.

L'objectiu principal d’este festival és fomentar la labor dels joves músics de la localitat, que formen part de grups de rock, són cantautors/as, fan rap, etc… i d'altra banda, oferir una opció cultural en unes condicions de seguretat òptimes. Les actuacions d'un únic artista són fàcils de controlar, al públic assistent li resulta més fàcil respectar les mesures de seguretat, com mantindre's en la cadira que se li assigna en tindre una duració més limitada, i els aforaments poden ser més limitats i controlables. Sampedro ha assenyalat que hi havia «**dos opcions, o suspendre el festival de manera definitiva o adaptar-nos a les circumstàncies sanitàries per a mantindre el suport als nostres artistes jóvens locals. Per tant, els continuarem mantenint esta plataforma de llançament i difusió que esperem que atraga el públic i servisca per a promocionar-los com a músics**».

Les actuacions en l'últim trimestre de 2020 se centren en música pop, rock, soul, funky i cantautors, i són el dissabte 24 d'octubre, a les 19.30 h, en el Mercat de Sagunt, LITHIUM; el dissabte 31 d'octubre, a les 20 h en el Casal Jove, YO DIABLO; el dissabte 14 de novembre, a les 19.30 h als Jardins del Casino, SALVAJE; el dissabte 21 de novembre, a les 19.30 h en el Mercat de Sagunt, JAMALEÒNICS; el dissabte 28 de novembre, a les 19.30 h en el Mercat de Sagunt, FANTUKA; el diumenge 13 de desembre, a les 12 h als Jardins del Casino, JAVI COBO; i el dissabte 26 de desembre, a les 19.30 h en el Casal Jove, DAWN OF EXTINCTION.​

![](/media/twxj4tfp/62-cartel_factory_fest_lite-003-_c.jpg)  

*   [](http://www.facebook.com/sharer.php?u=https://aytosagunto.es/va/actualitat/joventut-i-infancia-reinventa-i-adapta-el-festival-factory-fest-a-les-circumstancies-sanitaries-actuals/ "Facebook")
*   [](http://twitter.com/share?url=https://aytosagunto.es/va/actualitat/joventut-i-infancia-reinventa-i-adapta-el-festival-factory-fest-a-les-circumstancies-sanitaries-actuals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-i-infancia-reinventa-i-adapta-el-festival-factory-fest-a-les-circumstancies-sanitaries-actuals/ "Linked In")
*   [](mailto:?body=https://aytosagunto.es/va/actualitat/joventut-i-infancia-reinventa-i-adapta-el-festival-factory-fest-a-les-circumstancies-sanitaries-actuals/)